uzivanie vitaminov
Dobrý deň, pri poslednej endokrinol. kontrole mi boli zistené hodnoty TSH 5,980 mu/l , FT4 16,20, FT3 4,60 
Anti-TG 592,0 , Anti-TPO 351,10. Užívam Lthyroxin 75 rano. Chcem sa opýtať, či možem zároveň užívať zinok ked mám vysoké protilátky? Nakoľko už užívam vitamín D, B12,B6, magnézium. Ďakujem
Dobrý deň
Ďakujeme za Vašu otázku
Súčasné užívanie výživových doplnkov s obsahom vitamínu D, B6, B12, horčíka a lieku L- Thyroxin sa zdá byť bezpečné, ale keďže pri výživových doplnkoch nie sú vykonávané interakčné skúšky, prípadne interakcie s liekom L - Thyroxin nemuseli byť pozorované.
Pri súčasnom užívaní výživových doplnkov s obsahom zinku a horčíka bola pozorovaná interakcie bez klinickej závažnosti, pri ktorej môže byť ovplyvnená ich absorpcia. Z toho dôvodu je potrebné dodržať časový odstup min. 2-3 hodinový medzi jednotlivými produktami.
Žiaľ v našej kompetencii nie je stanoviť diagnózu ani vyhodnotiť výsledky vyšetrení. V prípade otázok ohľadom výsledkov vyšetrenia a následnej liečbe je potrebné kontaktovať ošetrujúceho endokrinológa.
Prajem pekný deň
S pozdravom, PharmDr. Lucia Kubáňová